# data[].attributes.body
Udeleženke: Damjana Nanut, Irena Stergar, Evelina Kravanja, Nina L. Melinc, Aurora Calvet, Tanja S. Rutar, Martina Z. Melinc, Urška Mlekuž V., Petra Škrjanc.

Izobraževanja bodo usmerjena v digitalno pismenost, poskušala bodo približati rešitve, kako se bolje spopadati s stresom, kako razvijati čuječnost, pridobiti nova znanja za izboljšanje komunikacije in medosebnih odnosov, na delavnem mestu učitelja znati bolje motivirati sebe in učence, izrabiti prednosti veččutnega učenja, razširiti znanje in zavedanje sebe skozi umetnost in s pomočjo kulturne dediščine, spoznati orodja za učinkovito odkrivanje učnih težav pri učencih in okrepiti jezikovne kompetence.

Sodelovanje v projektu bo dolgoročno omogočilo vsestransko napredovanje celotne šole. Prepričani smo, da bo z našim projektom na šoli zavel svež veter, da bodo naša nova znanja in kompetence pozitivno vplivale na boljšo motiviranost in zato na še boljši uspeh tako učencev kot zaposlenih. Verjamemo, da bodo naše izkušnje z mednarodno mobilnostjo spodbudile tudi ostale sodelavce k iskanju novih možnosti in priložnosti za širjenje obzorij, spoznavanje novih orodij in povečevanje motivacije za še boljše opravljanje zahtevnega poklica učitelja in vzgojitelja.
NAŠ LOGO:

# data[].attributes.headline
PREDSTAVITEV PROJEKTA NA SPLETNI STRANI ŠOLE

# data[].attributes.subject
PREDSTAVITEV PROJEKTA NA SPLETNI STRANI ŠOLE

# data[].attributes.attachment_link.readable_text
V okviru Erasmus+ KA1 - učna mobilnost posameznikov je bila OŠ Simona Gregorčiča uspešna na razpisu s projektom, ki nosi naslov "Korak za korakom po poti do uspeha". V dvoletnem obdobju se bo 9 strokovnih delavcev kobariške šole udeležilo desetih različnih izobraževanj na različnih evropskih šolah.

Več na: http://bit.ly/erasmuska1_oskobarid

ali na:

(Skupno 142 obiskov, današnjih obiskov 1)

# data[].attributes.attachment_link.description
V okviru Erasmus+ KA1 - učna mobilnost posameznikov je bila OŠ Simona Gregorčiča uspešna na razpisu s projektom, ki nosi naslov "Korak za korakom po poti do uspeha". V dvoletnem obdobju se bo 9 strokovnih delavcev kobariške šole udeležilo desetih različnih izobraževanj na različnih evropskih šolah.

# data[].attributes.body
stepbystep.ka1

# data[].attributes.body
Roditeljski sestanek za starše. (set 2019)

# data[].attributes.body
KJE: Oulu, Finska
KDAJ: 18. 8. 2019–23. 8. 2019
NASLOV IZOBRAŽEVANJA: How are you teacher?
ORGANIZACIJA: Helea
CILJI:
- Spoznati učitelje iz različnih evropskih držav in navezati stike z njimi.

- Izboljšati učiteljeve sposobnosti pri prepoznavanju različnih potreb učencev.

- Pridobiti znanje, kako umiriti um, kako prepoznati slab in dober stres in kako reči ne.

- Pridobiti znanje o  Finski in finski kulturi, hrani, plesu.

- Pridobiti digitalne veščine s snemanjem kratkih animiranih filmov o finskih stereotipih.

- Spoznati osnovne značilnosti finskega izobraževalnega sistema in učiteljevo vlogo v sitemu.

- Izboljšati znanje angleškega jezika.

- Graditi učiteljevo samozavest pri opravljanju poklica.

Kot prvi sva se izobraževanja na Finskem (v mestu Oulu) udeležili Tanja Sivec Rutar, učiteljica angleščine, in Nina Levpušček Melinc, učiteljica slovenščine in šolska knjižničarka. Ker velja Finska za državo z odličnim izobraževalnim sistemom, ni bilo težko izbrati, kam oditi na Erasmus izobraževanje.

Mesto Oulu je prestolnica severne Finske in leži približno na polovici med skrajnim severom in jugom ter je okoli 100 kilometrov oddaljena od Švedske.

Izobraževanje z naslovom How are you teacher? je bilo izjemno kakovostno, organizacija na zelo visoki ravni, znanje naše predavateljice Paule Saanio pa široko. Program je bil odlično zasnovan in zelo zanimiv. Obiskali smo Univerzo Oulu, kjer smo bili vsi udeleženci navdušeni nad njeno prostorsko urejenostjo, poslušali smo predavanje o stresu v učiteljskem poklicu, o finskem izobraževalnem sistemu, med seboj smo primerjali izobraževalne sisteme držav, iz katerih smo prišli udeleženci Erasmus izobraževanja.

Strokovna izobraževanja so bila prepletena s spoznavanjem finske kulture, običajev in finskih stereotipov. Udeležili smo se tudi delavnice, na kateri smo posneli animirano risanko o finskih stereotipih, obiskali muzej umetnosti in pripravili tipično finsko hrano.

Na enotedenskem Erasmus izobraževanju sva pridobili veliko novih idej za pripravo učnih ur, stkali sva nove prijateljske vezi s soudeleženci izobraževanja, ki jih bova uporabili tudi za izmenjavanje novih idej in za sodelovanje v eTwinning projektih. Veseliva se, da bova pridobljeno znanje posredovali sodelavcem in učencem naše šole.

Takšna mednarodna izobraževanja so lepa in prinašajo neponovljivo izkušnjo ter pozitivne učinke na osebni in strokovni razvoj.

# data[].attributes.headline
CMEPIUS - Center Republike Slovenije za mobilnost in evropske programe izobraževanja in usposabljanja

# data[].attributes.subject
CMEPIUS - Center Republike Slovenije za mobilnost in evropske programe izobraževanja in usposabljanja

# data[].attributes.body
Objavili so našo prvo izobraževanje na FB
https://www.facebook.com/146302755396606/posts/2947050715321782/

# data[].attributes.headline
ČLANEK O NAŠEM PRVEM IZOBRAŽEVANJU V LOKALNEM ČASOPISU SOČASNIK

# data[].attributes.subject
ČLANEK O NAŠEM PRVEM IZOBRAŽEVANJU V LOKALNEM ČASOPISU SOČASNIK

# data[].attributes.headline
UPORABA TABLIČNIH RAČUNALNIKOV IN PAMETNIH TELEFONOV KOT IZOBRAŽEVALNO ORODJE

# data[].attributes.subject
UPORABA TABLIČNIH RAČUNALNIKOV IN PAMETNIH TELEFONOV KOT IZOBRAŽEVALNO ORODJE

# data[].attributes.body
KJE: Firence, Italija
KDAJ: 14.10.2019 - 19.10.2019
NASLOV IZOBRAŽEVANJA: Tablets and Smartphones: Using Mobile Devices as Educational Tools
ORGANIZACIJA: Europass
CILJI:
Uporabiti tehnologijo v učilnici za poučevanje skupin, interakcijo, komunikacijo, deljenje gradiv;

Strukturirati informacije, jih analizirati, razumeti, sintetizirati, priklicati in ustvarjati nove ideje s pomočjo tehnoloških orodij.

Dobiti nove ideje za interaktivno učenje z uporabo kvizov, iger in kartic.

Se naučiti upravljati navidezno učilnico, pošiljati naloge, znati poiskati in deliti uporabne materiale, komunicirati z učenci in starši.

Graditi zavest o etičnih vprašanjih, povezanih s socialnimi mediji in spletnimi platformami.

Uporabljati nastavitve zasebnosti za varno uporabo socialnih medijev.

Pametni telefoni in tablični računalniki niso namenjeni zgolj igranjem igric in komuniciranju na družbenih omrežjih. Če jih znamo pravilno uporabiti, lahko postanejo zelo koristen in zabaven pripomoček za učenje.
Učiteljici Aurora Calvet in Damjana Nanut sva si zato želeli nadgraditi svoja znanja, predvsem pa dobiti nove ideje za vključevanje mobilne tehnologije v pouk. V mednarodnem katalogu izobraževanj sva zasledili, da najboljši tečaj ponuja mednarodna šola Europass. Odločili sva se, da odpotujeva v Firence in se prepričava, če je to res. Tečaj je potekal v angleškem jeziku. Poučeval nas je profesor Lorenzo Gaspari.  Všeč  nama je bilo, ker smo delali v majhni skupini in je lahko tečaj prilagodil tudi glede na naše želje in pričakovanja. Vsak dan nam je predstavil nekaj računalniških orodij, ki smo jih potem tudi sami preizkusili.
Nekatera pridobljena znanja bova uporabili pri načrtovanju in izvajanju projektov in učnih ur, ostale pa za izdelavo zabavnih nalog, interaktivnega gradiva in kvizov. Vse kar sva se naučili bova predstavili tudi sodelavcem ter seveda koristno uporabili v razredu.
Tečaj je bil zelo dobro organiziran in bi ga priporočali vsem učiteljem, ki jih zanima to področje. Ker je potekal v angleščini, je bil tudi idealna priložnost za izpopolnjevanje znanja angleščine. Spoznali sva veliko učiteljev iz različnih držav s katerimi smo izmenjali znanja in izkušnje ter z nekaterimi vzpostavili prijateljske odnose.

# data[].attributes.attachment_link.description
Publishing platform for digital magazines, interactive publications and online catalogs. Convert documents to beautiful publications and share them worldwide. Title: Tablets And Smartphones Ebook, Author: ACM, Length: 11 pages, Published: 2019-10-26

# data[].attributes.body
KDO: Evelina Kravanja

KJE: Barcelona, Španija
KDAJ: 14.10.2019 - 19.10.2019
NASLOV IZOBRAŽEVANJA: Mindfulness for teachers: a hands-on approach

ORGANIZACIJA: Europass Teacher Academy
CILJI:

razumeti, kako čuječnost lahko koristi celotni šolski skupnosti

predstaviti pojem čuječnosti in praktično uvajanje čuječnosti med učence

načrtovati čuječne šolske ure

'biti prisoten' in možnosti uporabe čuječnosti za učenje, tako na individualni, kot tudi na skupinski ravni

uporaba čuječnosti – praktične ponazoritve uporabe in pozitivnih učinkov na posameznika: pozitivni učinki na učenčevo razpoloženje, zmožnost koncentracije, znižanje stresa, boljša komunikacija.

Vsem nam kakšen dan čas vse prehitro polzi med prsti, počutimo se iztrošeni, okolica je prehrupna, učenci preživahni, energije za vse stvari, ki nas še čakajo premalo … Med razmišljanjem o teh vsakodnevnih izzivih, sem se vprašala: kakšnega izobraževanja bi si želela zase? Katera znanja bi pripomogla mojim učencem, hkrati pa tudi kolegom v šoli? Odgovor sem našla v čuječnosti.

Odpravila sem se v Barcelono, kjer se je v učilnici Barcino School zbrala pisana družba iz Malte, Nemčije, Poljske, Estonije, Francije ter moja malenkost. Predavateljica Marta Mandolini je mojstrsko prepletala teoretična dognanja s praktičnimi prikazi. Na lastni koži smo preizkusili pozitivne učinke čuječnosti na naše psihofizično stanje, koncentracijo, razpoloženje in nivo stresa. Naučila nas je, naj se v svetu hitenja in norenja za trenutek ustavimo in se preselimo v zdajšnji trenutek. Le ta je tisti pravi, na katerega imamo vpliv. Preteklost je že zdavnaj mimo, prihodnost šele prihaja. Smo tukaj in zdaj. Naredimo si ga po lastni meri.

Pred pričetkom našega poglabljanja v čuječnost, smo se vprašali, zakaj bi jo sploh implementirali v učni načrt. Katere bi bile dobre, slabe plati tega. Priznati moram, da slabih plati sploh nismo našli. Vsak od nas lahko uporabi čuječnost za umiritev učencev, za znižanje stresa pred testi, napornimi aktivnostmi, za večjo sposobnost pomnjenja ... Samo pripravljeni moramo biti za spremembe.

Predavateljica Marta nas je popeljala na pot konkretnih dejavnosti, ki jih lahko uporabimo z učenci. Uporabljali smo rekvizite, morali smo sodelovati skupaj in se tako učili o povezavi med nami, tečajniki, enako kot se morajo učenci v šoli, vodila nas je v meditacijo, pravilno dihanje, hvaležnost, čuječe prehranjevanje in še veliko drugih stvari.

O tečaju in učiteljici lahko govorim le v superlativih, priporočam ga vsem učiteljem, k si želijo osebi in otrokom le najboljše.

# data[].attributes.headline
Širjenje idej in novega znanja z našega prvega Erasmus+ izobraževanja na Finskem 

# data[].attributes.subject
Širjenje idej in novega znanja z našega prvega Erasmus+ izobraževanja na Finskem 

# data[].attributes.body
V Erasmus+ izobraževanju ima bistveni pomen diseminacija. 6. 11. 2019 sta Tanja Sivec Rutar in Nina Levpušček Melinc predstavili sodelavcem finsko kulturo, finski izobraževalni sistem ter predavanje finske predavateljice o poklicnem stresu pri učiteljih.

# data[].attributes.headline
PREDSTAVITEV SEMINARJA »DESIGN THE POSITIVE« ZA STROKOVNE DELAVCE ŠOLE

# data[].attributes.subject
PREDSTAVITEV SEMINARJA »DESIGN THE POSITIVE« ZA STROKOVNE DELAVCE ŠOLE

# data[].attributes.body
V sredo, 20. novembra 2019, je Petra Škrjanc, udeleženka tečaja »Design the positive - positive thinking, positive communication and positive school spaces« v organizaciji Europass Teacher Academy, strokovnim delavcem šole predstavila glavne teme tečaja, ki se ga je udeležila v oktobru. Predstavitev je v uvodnem delu govorila o (samo)spodbujanju pozitivne miselnosti naravnanosti. Ker je to področje zanimivo za učitelje tako po profesionalni, kot po osebni plati, je diseminacija požela pozitiven odziv od mnogih udeležencev. V nadaljevanju, ki bo sledilo predvidoma decembra, bodo strokovnim sodelavcem predstavljeni načini pozitivnega komuniciranja in ugotovitve v zvezi z oblikovanjem pozitivnih šolskih prostorov.

# data[].attributes.headline
DISEMINACIJA TEČAJA UPORABA TABLIČNIH RAČUNALNIKOV IN TELEFONOV PRI POUKU

# data[].attributes.subject
DISEMINACIJA TEČAJA UPORABA TABLIČNIH RAČUNALNIKOV IN TELEFONOV PRI POUKU

# data[].attributes.body
V sredo 27.10.2019 sta Aurora Calvet in Damjana Nanut naredili za vse zainteresirane sodelavce predstavitev vsebine tečaja Uporaba tablic in pametnih telefonov pri pouku. V uvodnem delu je Aurora naredila krajše predavanje o pomenu in uporabi računalniške tehnologije pri pouku. Nato sta izbrali nekaj najbolj uporabnih računalniških aplikacij. Prikazali sta njihovo delovanje in svetovali kako jih lahko uporabimo pri svojem delu. Naučili smo se uporabljati Trello, ClassDojo, Quizlet, Google Arts, One note, H5P in Lyrictraining.

# data[].attributes.headline
CMEPIUS - Center Republike Slovenije za mobilnost in evropske programe izobraževanja in usposabljanja

# data[].attributes.subject
CMEPIUS - Center Republike Slovenije za mobilnost in evropske programe izobraževanja in usposabljanja

# data[].attributes.body
Objavili so našo izobraževanje na FB

# data[].attributes.body
Blizu vhoda v šolo smo uredili razstavno površino, kjer smo izpostavili vidnejše dosežke šole z različnih področij in projektov. Predstavitvena površina se nadaljuje s plakati, ki predstavljajo naša Erasmus + izobraževanja.

# data[].attributes.attachment_link.title
Corporate Website Facebook Cover Photo (1)

# data[].attributes.body
eTwinning portal je napredna večjezična spletna stran, ki nudi učiteljem številna orodja za projektno delo, vključno z iskalnikom partnerjev, varnim delovnim okoljem ter primeri projektov, ki so učiteljem in učencem v pomoč pri oblikovanj svojih projektov.
Projekt eTwinning spodbuja sodelovanje evropskih šol s pomočjo informacijskih in komunikacijskih tehnologij (ICT), tako da nudi podporo, orodja in storitve, ki šolam poenostavljajo oblikovanje kratkoročnih in dolgoročnih partnerstev na katerem koli predmetnem področju.

# data[].attributes.body
Firence "Design the positive" - OŠ Kobarid 7.b razred

# data[].attributes.body
Quilet je učna aplikacija, ki ponuja brezplačna orodja za učenje; kartice, teste, igre in kvize. 3. in 4. razred

# data[].attributes.body
KDO: Evelina Kravanja, Damjana Nanut in Irena Stergar

KJE: Dublin, Irska
KDAJ: 16. – 21. 12 2019
NASLOV IZOBRAŽEVANJA: A student-centered classroom

ORGANIZACIJA: Europass Teacher Academy

PREDAVATELJ: dr. Robert Schwamborn

CILJI:

·         Kako spodbuditi učence k reševanju problemskih nalog, kako zastaviti kompleksna vprašanja, voditi razpravo, kako nizati možne rešitve (možganska nevihta) …

·         Kako organizirati in oceniti timsko delo.

·         Kako spodbujati učenca pri aktivnem učenju.

·         Spoznavati nova znanja in metode, kot so flipped classroom, projektno, problemsko in raziskovalno učenje …

·         Kako kakovostno uporabiti sodobno tehnologijo pri pouku.

Profesor dr. Robert Schwamborn je vodil narodnostno mešano skupino. V njej smo bili Slovenci, Italijani, Nemci, Nizozemci, Hrvati in Grki.

Vsebina tečaja je bila zelo pestra in zanimiva. Po uvodni predstavitvi učiteljev, šol in domačih krajev, smo se posvetili primerjavi šolskih sistemov in našim načinom poučevanja. Ugotovile smo, da je naš šolski sistem primerljiv z ostalimi in naša šola je ena izmed tistih, ki je bila primerjana z najboljšimi.

Poglobili smo se v pomen motivacije za učenje in tudi sami preizkusili nekaj zanimivih iger, spoznavali smo različne tehnike poučevanja, ki pripomorejo k večji aktivnosti učencev. Veliko časa smo porabili za to, da smo se naučili kako bolj inovativno izmeriti učenčevo znanje, kako jih spodbuditi, da se sami kritično ocenijo, kako  jim na pravilen način podati povratno informacijo in jih usmeriti, da svoje znanje izboljšajo. Da bi si delo olajšali in bi ocenjevanje ter sam učni proces naredili bolj privlačen, smo spoznali nekaj novih računalniških programov in aplikacij. Učenci so računalniško pismeni in bilo bi škoda, če tega ne bi izkoristili.

Ostali učitelji, ki so bili del tega izobraževanja, so pohvalili uporabo sodobne tehnologije na naši šoli, napredne pristope poučevanja. Verjamemo, da je to posledica mednarodnih izobraževanj ter sodelovanj v eTwinning in Erasmus projektih ter naše prizadevnosti in želji po uspešnosti.

# data[].attributes.body
2.razred - ZVOKI IZ NARAVE – razločujoče poslušanje zvokov.

# data[].attributes.body
Nacionalna agencija CMEPIUS objavlja video natečaj z naslovom »Moj E+«. Z natečajem želi spodbuditi koordinatorje projektov, spremljevalne osebe dijakov, osebje na mobilnosti, dijake, ki prakso opravljajo v tujini in učence udeležence mednarodnih aktivnosti v tujini, k pripravi videa, ki bo odražal mobilnost v tujini in z njo povezane aktivnosti.

# data[].attributes.body
Je privlačno orodje za učenje in poučevanje, ki omogoča izlete ali raziskovanje predmetov. Google Ekspedicije omogoča učitelju, da deluje kot »vodnik« učencem ali v skupinah in popelje skupine »raziskovalcev« na izlete ali jim prikaže predmete.

# data[].attributes.body
Na šoli so potekale delavnice Varni na internetu.
4.razred je pod vodstvom učiteljice Aurore C. pripravil plakate na temo CANVA in jih razstavil na šolskem hodniku. Vsi učenci jih lahko preberejo kjer jih lahko preberejo in se kaj novega naučijo.

# data[].attributes.headline
IMPLEMENTACIJA - Student centered classroom

# data[].attributes.subject
IMPLEMENTACIJA - Student centered classroom

# data[].attributes.body
Angleščina 2.a

# data[].attributes.body
Med razredno uro smo s 6. razredi naredila aktivnost, ki nam jo je predstavila Evelina Kravanja (iz Erasmus tečaja Mindfulness for Teachers).
1. Učenci so dobili prazen list papirja.
2. V vsako roko so vzeli en kemični svinčnik
Zaprli so oči in ob glasbi vlekli neprekinjene črte z obema
rokama.
3. Odprli so oči in presenečeno odkrili, koliko različnih predmetov so narisali.

Tanja Sivec Rutar

# data[].attributes.body
V petek, 6. marca, sva učiteljici Tanja Sivec Rutar in Nina Levpušček Melinc pripravili tehniški dan na temo stereotipov o Slovencih. Prenesli sva znanje, ki sva ga pod okriljem Erasmus KA1 projekta pridobili na izobraževanju na Finskem avgusta 2019.
Učenci 6. razredov so sodelovali v pogovoru o stereotipih, jih primerjali s predsodki in nato po skupinah poiskali zanimive ideje za kratko zgodbico na temo enega izmed stereotipov o Slovencih.
Sledilo je ustvarjalno izdelovanje figuric in scenografije, nato pa še tehnični del, kjer smo s pomočjo posebne aplikacije in tablic poslikali zgodbo in jo zložili v kratek filmček.
Veseli sva, da so učenci in učenke ob izdelovanju sprostili svojo ustvarjalno žilico in uživali v sproščenem ekipnem delu.
Rezultat tehniškega dne je šest kratkih filmov, ki so jih v celoti, od ideje do izdelka, naredili učenci sami.

# data[].attributes.headline
IMPLEMENTACIJA NOVIH TEHNOLOGIJI MED EPIDEMIJO COVID-19

# data[].attributes.subject
IMPLEMENTACIJA NOVIH TEHNOLOGIJI MED EPIDEMIJO COVID-19

# data[].attributes.body
Med poukom na daljavo smo uporabljali različne aplikacije, ki so nam olajšale šolsko delo.

# data[].attributes.headline
1.razred - IMPLEMENTACIJA ČUJEČNOST - PAPIRNA FILIGRAFIJA

# data[].attributes.subject
1.razred - IMPLEMENTACIJA ČUJEČNOST - PAPIRNA FILIGRAFIJA

# data[].attributes.body
Quilling ali papirna filigrafija je tehnika zvijanja širših in ožjih papirnatih barvnih trakov v zvitke različnih oblik. Ti se kasneje v izbranem vzorcu nalepijo na izbrano površino.

# data[].attributes.attachment_link.title
1.razred - papirne filigrafije - ČUJEČNOST

# data[].attributes.body
KJE: Firence, Italija
KDAJ: 7. – 11. 10 2019
NASLOV IZOBRAŽEVANJA: Design the positive: positive thinking, positive communication and positive school spaces
ORGANIZACIJA: Europass Teacher Academy
CILJI:

Kako spodbujati pozitivno razmišljanje.

Kako zmanjševati negativni samogovor, jemanje stvari osebno in zamišljanje črnih scenarijev.

Kako prakticirati hvaležnost, humor in čuječnost.

Kako ceniti sebe in svoje meje ter hkrati kazati zanimanje za drugega in spoštovati njegove.

Kako prakticirati pozitivno komunikacijo s sabo, učenci in kolegi.

Kako zamenjati negativno, motečo in neučinkovito komunikacijo za uspešnejše načine za vzpostavljanje in vzdrževanje pozitivnih odnosov.

Kako uporabiti grafično oblikovanje kot orodje pozitivnega vizualnega komuniciranja.

Zakaj je pozitivno oblikovanje šole, učilnice in zunanjega šolskega okolja pomemben in kaj pravi o tem psihologija oblikovanja.

Kako se šole, s katerih udeleženci prihajajo, med seboj razlikujejo in katere so skupne točke vseh učiteljev.

Tečaj nam je pod vodstvom izkušene mentorice Susan Gagliano omogočil pridobivanje novih kompetenc s področja pozitivne psihologije, zmanjševanja stresa, čuječnosti, preprečevanja izgorevanja, konstruktivne komunikacije, asertivnosti in nas seznanil z novostmi in dognanji na področju ergonomskih rešitev v sodobnih učnih okoljih.
Mentorica nas je skozi teorijo in prakso seznanila z nekaterimi najnovejšimi spoznanji z naštetih področij, poleg tega pa nas je spodbujala, da smo razmišljali o danih temah čimbolj konkretno, v okviru našega vsakdanjega dela v šoli in svoje pozitivne, pa tudi negativne izkušnje izmenjevali s kolegi ter o njih diskutirali. Način poučevanja je bil zelo dinamičen, od frontalne oblike, do dela v parih, skupinskega dela, mentorica pa se je poslužila tudi drugih prijemov, recimo vaj iz mnemotehnike, aktivnega poslušanja itd.
Skupina je bila sestavljena iz dvanajstih udeležencev, ki so poleg Slovenije prišli še z Malte, Finske, Francije, Nemčije in francoskega Reunion Island. Večina udeležencev je prišla s srednjih šol, vendar iz zelo različnih socialnih okolij, zato je bila izmenjava izkušenj v okviru tečaja zelo bogata in raznolika.
Tečaj je bil dobro strukturiran, hkrati pa je predavateljica pokazala zgled fleksibilnega poučevanja, saj je vsak udeleženec dobil priložnost, da preveri in izpopolni svoje znanje in izmenja izkušnje z drugimi. Naslov tečaja »Design the positive« je več kot ustrezen, saj smo udeleženci poleg novih znanj in spretnosti dobili tudi veliko mero pozitivnega naboja in inspiracije za naše nadalnje delo v lokalnih okoljih.

# data[].attributes.body
Čuječnost na vodi

# data[].attributes.body
V mesecu maju in juniju sva ob petkih imeli različne dejavnosti, s katerimi sva učencem podarjali koščke narave, miru, novo odkritih občutenj sebe, drugih in še več bi se lahko našlo. Iz šole smo se po navadi podali do bližnjih travnikov, do gozda, najlepši pa se nama je zdel kotiček pri staroverskem vodnjaku, ki se nahaja prav zraven središča Kobarida. Ne glede na to, da naš kraj ni največji, se še vseeno čuti, da skozi center prehaja kar nekaj prometa, utrip ljudi pa kraju zagotovo doda svoj pečat. Podatek, da je ta vodnjak oddaljen samo za lučaj od glavnega trga je pomemben element zgodbe zato, ker smo ves okoliški šum z lahkoto odmislili takoj, ko smo zagledali vodo, travo, kamenčke po poti.

Pri tej dejavnosti so si učenci poiskali svoj prostor, se sprostili, nastavili lička soncu in se nadihali svežega zraku. Po vodeni umiritvi sva učence povabili, naj se v tišini sprehodijo po travi, kamenčkih in naj poskusijo občutiti, kakšna je podlaga, po kateri se sprehajajo. Seveda tega niso mogli v celoti narediti, saj so bili vsi še vedno obuti v športne copate, sandale. Po najinem zgledu, so si obuvala sezuli ter se čisto počasi sprehodili po površini, ki nas je obdajala. Lahko sva izvedli senzorično pot, saj smo tam našli velike gladke kamne, manjše bolj ostre kamne, travo, zemljo, pesek, lesene količke ob poti, sekance … vsaka podlaga nam je nudila svojo izkušnjo.
Učence sva povabili, naj svoje izkušnje delijo z ostalimi in ugotovili smo, da vsak ne samo misli drugače, ampak tudi občuti drugače. Vsem pa je bilo skupno to, da so nam bile tovrstne aktivnosti zelo všeč in smo jih z veseljem delali ter se veselili naslednjega petka, ko je bil nov izziv pred nami.

# data[].attributes.body
NAŠ JE!

# data[].attributes.attachment_link.title
Read some good examples of confirmed Erasmus+ KA1 projects

# data[].attributes.attachment_link.description
Project summary is the first thing evaluators read. Hence, the project summary makes a first impression of your mobility project.

# data[].attributes.body
Člani Erasmus+ projekta smo pripravil zbirnik računalniških aplikacij, ki jih lahko precej enostavno vsi uporabljamo pri poučevanju.

# data[].attributes.headline
Ustvarili smo Erasmus+ kotiček v knjižnici

# data[].attributes.subject
Ustvarili smo Erasmus+ kotiček v knjižnici

# data[].attributes.body
Da je znanje neprecenljiv zaklad, je jasno tudi devetim članicam Erasmusove projektne skupine Korak za korakom po poti do uspeha, ki na šoli deluje že dve leti. Pandemija je začasno zadržala izobraževanja v tujini, zato je dostop do kakovostne literature toliko bolj pomemben.

Devet učiteljic in drugih strokovnih delavk v projektni ekipi prihaja z različnih naravoslovnih in družboslovnih področij poučevanja in ostalega strokovnega dela v šoli in vrtcu. Vsaka s svojega področja nekoliko drugače gleda na svet, kar je za diseminacijo novih znanj zelo koristno, saj si vzajemno širimo obzorja. Kljub medsebojni različnosti nas druži radovednost, navdušenje nad raziskovanjem izobraževanja po Evropi  ter predanost stalnemu profesionalnemu izpopolnjevanju.

Erasmus+ nam poleg možnosti mobilnosti po Evroskih članicah ponuja tudi namenska sredstva za nakup strokovne literature ter izbranih knjig za učence.

V šolskem letu 2020/21 se je tako nova Erasmusova knjižna polica napolnila s 16 naslovi. Da gre za knjižni izbor, povezan z Erasmus+, nam povejo posebej za ta namen oblikovane nalepke z logotipom projekta Korak za korakom, ki označujejo vseh 16  naslovnic.

Nabavljena literatura pokriva različna področja, ki so na tak ali drugačen način povezana s sodobnim izobraževanjem:

-        Učna okolja: Building to Educate: School Architecture&Design, Schools for the future

-        Notranje ravnovesje in tehnike za umirjanje: Čuječnost, Sedeti pri miru kot žaba, Pravljična joga, Srčni učitelj

-        Pedagoška psihologija: 5 jezikov ljubezni otrok, Pravico imaš reči NE, Vse, kar želite svojemu otroku,

-        Literatura za učence: Mumin in morje, Mumin se zaljubi, Jona ima veliko težavo, Prva pomembna knjiga za velike in male otroke, Xola in teta iz Amerike

Navedena literatura še zdaleč ni namenjena le udeležencem programov Erasmus+, ampak vsem, ki jih tovrstna literatura zanima. Knjige so na voljo za izposojo v šolski knjižnici.

# data[].attributes.headline
Naša šola prejemnica Erasmus akreditacije 2021-2027 

# data[].attributes.subject
Naša šola prejemnica Erasmus akreditacije 2021-2027 

# data[].attributes.body
Z veseljem sporočamo, da smo s sklepom Centra RS za mobilnost in evropske programe izobraževanja in usposabljanja prejeli Erasmus + akreditacijo. Gre za nov mehanizem EU, ki bo v okviru prihodnjega programa v obdobju 2021-2027 omogočal lažjo pridobitev sredstev za projekte mobilnosti na področjih šolskega, poklicnega in strokovnega izobraževanja ter na področju izobraževanja odraslih.
Zasluge za uspešno kandidaturo gredo šolskemu E+ timu in vsem udeleženkam in udeležencem mobilnosti v preteklih letih, ki so skrbeli za odlično izvajanje programov evropskih mobilnosti.

# data[].attributes.body
AROUND THE WORLD WITH eTWINNING FOG je mednarodni projekt pri katerem sodelujejo prvošolci. Pri zahtevnejših nalogah pa jim priskočijo na pomoč tudi učenci iz višjih razredov.
Naši partnerji iz Španije so dobili navdih za projekt v knjigi J. Verna: V 80 dneh okoli sveta. Willi Fog je sprejel stavo, da zmore v osemdesetih dneh prepotovati svet. Učenci, ki sodelujejo v projektu  pa mu po svojih močeh pomagajo, da se bo vrnil kot zmagovalec.

Ena izmed naših nalog je bila tudi zapisati kaj nam pomeni mir. Učenci višjih razredov so s pomočjo mentoric Tanje S.R. in Nine L.M. zapisali sporočila na steklenice v angleščini in slovenščini, prvošolci pa smo pripravili morsko ozadje in okrasili steklenice.

# data[].attributes.headline
Kako pametno uporabljati internet? - Spomladanska kampanja eTwinning 2021

# data[].attributes.subject
Kako pametno uporabljati internet? - Spomladanska kampanja eTwinning 2021

# data[].attributes.body
Lažne novice, vabe na klik, negativne vsebine … kje se skriva resnica?
Skupina za medijsko pismenost in dezinformacije na portalu eTwinning je letošnjo pomlad veliko razpravljala o tej temi.
Na našem eTwinning projektu ENJOYING CODING smo se z učenci 1., 3., 4., 5. in 7. razredov pridružili razmišljanju o tem globalnem problemu in pripravili aktivnosti na temo "fake pictures".
Ugotovili smo, da vsakodnevno vidimo na stotine fotografij in skoraj vsaka izmed njih je do določene mere digitalno manipulirana, mi pa nismo ravno najboljši pri ugotavljanju, kdaj je slika lažna oz. ne.

# data[].attributes.body
KDO: Petra Škrjanc

KJE: Barcelona, Katalonija, Španija

KDAJ: 5. do 10. julij 2021

NASLOV IZOBRAŽEVANJA:
Active Art: Understanding and Enjoying Art in the Classroom and beyond

ORGANIZACIJA:
Europass Teacher Academy
(European Academy of Creativity)

PREDAVATELJICA: Marta Mandolini
CILJI:

Pridobivanje spretnosti za praktično uporabo umetnosti in spoznanj iz psihologije umetnosti

Spoznavanje in razumevanje različnih načinov za kreativno poučevanje in interpretacijo umetnosti

Spoznavanje aktivnosti za boljšo  motivacijo in aktivno vključenost učencev v ustvarjalne in učne procese

Spodbujanje lateralnega razmišljanja in kreativnega pristopa s pomočjo različnih skupinskih in individualnih vaj.

Tečaja v Barceloni se je udeležilo 10 udeleženk, kar osem jih je bilo s Poljske, poleg mene, Slovenke, pa je bila samo še udeleženka z Madžarske. Predavateljici je kljub nekoliko enolični sestavi skupine uspelo ustvariti ustvarjalno napetost med nami, kar je dokaz njene visoke profesionalnosti, še posebej pa živahnega, kreativnega in neustavljivega duha ter številnih izkušenj, ki jih ima s področja umetnostne terapije ter terapije s pomočjo umetniških dejavnosti.

Umetniške dejavnosti so za učni proces zelo dragocene, saj nas učijo razbijati nekatere vzorce razmišljanja in vedenja. V umetnosti eksperimentiranje ni le dovoljeno, ampak zaželjeno – zato so umetniške dejavnosti v sodobni šoli pravzaprav ene redkih, kjer si učenec lahko privošči napake in se uči na podlagi (praktične) osebne izkušnje. Uporaba vizualne umetnosti je še posebej zanimiva za področje dela z avtisti, ki težko razmišljajo na konvencionalen način in predvsem težko prevajajo slike v besede. Artefakt ni nujno slika – lahko je torta, petje, poplesavanje …

V razredu so umetniške dejavnosti lahko priložnost za (samo)izražanje, sprostitev, katarzo, za povezavo med učenci, za utrditev znanja … Umetnost je lahko tudi analgetik, blaži nam notranje (in zunanje) bolečine, kar je bilo v zgodovini prisotno pri marsikaterem znanem umetniku.

# data[].attributes.headline
Game-Based Learning and Gamification in the Classroom

# data[].attributes.subject
Game-Based Learning and Gamification in the Classroom

# data[].attributes.body
UDELEŽENKI: Tanja Sivec Rutar, Nina Levpušček Melinc
KJE: Praga
KDAJ: 23. 8. - 28. 8. 2021
TEČAJ: Game-Based Learning and Gamification in the Classroom
ORGANIZACIJA: Europass Teacher Academy
CILJI:

-    Razlikovati med različnimi tipi iger;

-      Identificirati principe in definicije oblikovanja iger (nagrade, zabava itd.);

-      Uporaba iger v izobraževalne namene;

-     Izdelati igro;

-      Vključiti elemente oblikovanja iger v proces izobraževanja;

-     Raziskovati igre in spodbujati vrednote v družbi.

VTISI:

Tanja Sivec Rutar in Nina Levpušček Melinc sva se od 23. do 28. avgusta v Pragi udeležili izobraževanja Game-Based Learning and Gamification in the Classroom, ki ga je vodil italijanski učitelj Carmine Rodi Falanga. Na tečaju je bilo 16 učiteljev iz različnih delov Evrope (Nemčije, Španije, Bolgarije, Slovenije, Grčije, Madžarske, Poljske in Portugalske) in iz različnih področij vzgoje in izobraževanja (vrtec, osnovna šola, sredna šola …). Trideset urni tečaj je temeljil predvsem na praktičnih primerih, delu v skupinah, na razpravah in izmenjavi mnenj.

Rdeča nit izobraževanja so bile igre, namizne in video, ter kako elemente iger prenesti v proces poučevanja, kako učence motivirati, da se obenem učijo in zabavajo. Vsaka dobra igra nam veliko pove o nas samih, saj skozi proces igre prepoznavamo svojo in soigralčevo osebnost, čustva, misli, vrednotenja, posledično zato lažje razumevamo in sprejemamo druge. Igra nam pomaga prepoznavati nas same znotraj družbe (smo prilagodljivi, konfliktni, vodje, neopazni …). Poleg tega, da nas igra uči prepoznavati čustva, nas uči tudi, kako čustva nadziramo in obvladujemo (ko smo agresivni, razočarani, jezni,  …), kako razvijamo kritično mišljenje ter hkrati prepoznavamo naš temperament.

Dobra stvar vključevanja iger v pouk je tudi to, da se med igro sproščajo različni hormoni (dopamin, serotonin, oksitocin…), kar vpliva na to, da učenci so motivirani in zavzeti, obenem pa čas pouka med dobro igro hitro mine.

# data[].attributes.headline
Personality in class: colour your class with the personality-based approach

# data[].attributes.subject
Personality in class: colour your class with the personality-based approach

# data[].attributes.body
KJE: Tenerife, Španija
KDAJ: 23. 8. 2021 – 28. 8. 2021
NASLOV IZOBRAŽEVANJA: Personality in class: colour your class with the personality-based approach
ORGANIZACIJA: Europass Teacher Academy

CILJI:
-Pridobivanje  socialnih kompetenc (čustvena inteligenca, kritično razmišljanje, iniciativnost, obvladovanje stresa …).
-Raziskovati različne pristope k poučevanju, ki temeljijo na osebnostnih lastnostih učitelja in učencev.
-Spoznavati načine in tehnike poučevanja, ki zajamejo različne nabore aktivnosti, da bi zadovoljili potrebe učencev različnih interesov in značajskih lastnosti.
-Uporabljati nastavitve zasebnosti za varno uporabo socialnih medijev.

Učteljica Anita Daru iz Madžarske je vodila narodnostno mešano skupino. V njej smo bile Slovenke, Poljakinje, Bolgarke, Madžarke in Avstrijke.
Učiteljice Aurora Calvet, Urška Mlekuž Vončina in Martina Zorč Melinc smo si želele pridobiti nove ideje kako sprostimo stresne situacije v razredu in kako lahko s svojimi značajskimi lastnostmi pripevamo k klimi v razredu.
Pomembno je, da učitelji in učenci ozavestimo različnosti in hkrati ugotovimo, kateri stil učenja in poučevanja nam najbolj ustreza. Naša različnost je zanimiva, spodbuja kreativnost in iniciativnost.
Poseben poudarek smo namenili stresnim situacijam v razredu, ki jih sprostimo z gibanjem, dihalnimi tehnikami in v iskanju stika z naravo.
Znanje s seminarja bomo uporabile v razredu, saj bomo bolj razumele zlasti tiste potrebe, ki temeljijo na značajskih lastnostih učencev, njihovemu razmišljanju, čustveni inteligenci posameznika. Z boljšim poznavanjem lastnih značajskih lastnosti ter stilov poučevanja, ki so na to vezani, bomo lahko izboljšale kvaliteto izvajanja pouka. Hkrati pa ne bom pozabila na minutke za gibanje in sprostitev, ki so v današnjem času še kako pomembne.

# data[].attributes.headline
Srečanje pogodbenikov Erasmus+, splošno šolsko izobraževanje, razpis 2021

# data[].attributes.subject
Srečanje pogodbenikov Erasmus+, splošno šolsko izobraževanje, razpis 2021

# data[].attributes.body
V tednu otroka, od 4. do 8. oktobra, sem svojim učencem namesto ure angleščine podarila eno uro igranja. Uporabila sem izobraževalne igre, ki smo jih učiteljice OŠ Kobarid spoznale na izobraževanjih v okviru Erasmus KA1 programa.

V 5. in 6. razredih smo se igrali igrico Roll-A-Miro in ustvarjali v slogu španskega slikarja Joana Miroja. Nastala so čudovita umetniška dela. To igro je spoznala učiteljica Petra Škrjanc na izobraževanju Active Art: Understanding and Enjoying Art in the Classroom and beyond v Barceloni junija letos.

V 8. in 9. razredih pa so učenci spoznavali svojo osebnost in načine, kako odreagirajo, ko ne gre vse po pravilih. Odigrali smo igro s kartami, ki se imenuje Barnga. To igro sva učiteljica Nina Levpušček Melinc in jaz spoznali v okviru izobraževanja Game-Based Learning and Gamification in the Classroom avgusta letos v Pragi.

Tanja Sivec Rutar

# data[].attributes.body
Od leta 1998 na 13. november obeležujemo mednarodni dan prijaznosti. Akciji vseslovenskega gibanja naključne prijaznosti smo se letos pridružili tudi na naši šoli. Izdelali smo kamenčke prijaznosti, ter jih raznesli po vseh kotičnih Kobarida, da si jih boste naključni mimoidoči lahko vzeli. Pisani kamenčki izpod rok naših učenk in učencev so lep opomnik, kako malo je potrebno, da nekomu polepšamo dan!

# data[].attributes.body
Igro Roll-A-Miro.

# data[].attributes.body
23. november praznujemo kot Fibonaccijev dan, ker ko je datum zapisan v formatu mm/dd (11/23), števke v datumu tvorijo Fibonaccijevo zaporedje: 1,1,2,3. Fibonaccijevo zaporedje je niz številk, kjer je število vsota dveh števil pred njim. Na primer: 1, 1, 2, 3 ... je Fibonaccijevo zaporedje. Tukaj je 2 vsota dveh števil pred njim (1+1). Podobno je 3 vsota dveh števil pred njim (1+2).

# data[].attributes.body
Eden ključnih ciljev Erasmus projekta KA1 »Korak za korakom na poti do uspeha« je diseminacija dobrih praks na širšem območju Primorske. V ta namen izvajamo za učitelje in druge strokovne delavce drugih šol brezplačne delavnice s katerimi spodbujamo k izobraževanju v tujini in mednarodnemu sodelovanju. Z našim nastopom prispevamo k spreminjanju osebnega odnosa do mednarodnih projektov (strah, jezikovne bariere …) ter k usposabljanju učiteljev, delavcev šole in nenazadnje tudi sebe k pozitivnemu odnosu do mreženja znotraj in zunaj države.
Obisk OŠ Dobrovo in OŠ Bovec

# data[].attributes.body
Preureditev šolskega prostora. Vzpostavitev prijaznejšega delovnega in učnega okolja za zaposlene in učenci.

# data[].attributes.body
2021 je bil naš projekt ENJOYING CODING (Programiranje za osnovnošolce) v Italiji izmed 1805 sodelujočih eTwinning projektov izbran kot najboljši projekt  v starostni skupini od 7 do 11 let.
Na podelitvi je bila tudi učiteljica Aurora C. kot koordinatorka projekta naše šole.

# data[].attributes.body
eTwinning project: Let's learn outdoors

# data[].attributes.headline
CMEPIUS - Center Republike Slovenije za mobilnost in evropske programe izobraževanja in usposabljanja 

# data[].attributes.subject
CMEPIUS - Center Republike Slovenije za mobilnost in evropske programe izobraževanja in usposabljanja 

# data[].attributes.body
Objavili so našo mobilnosti na FB

# data[].attributes.body
Erasmus je sinonim za mobilnost, izmenjave, tujino … vse, kar je neizogibno povezano s potovanjem.

Eden ključnih ciljev Zeleni Erasmus je spodbujati k vzpostavitvi kolektivne akcije, ki prevesi tehtnico na okolju prijaznejšo smer.

V našem projektu Eramus KA1 »Korak za korakom na poti do uspeha« se vedno, preden odpotujemo, pozanimamo o možnostih za zelena potovanja.

Do sedaj smo realizirali dve mobilnosti z avtom in kar šestkrat z vlakom.

Na kalkulatorju za oglični odtis lahko vidimo razliko med anakim potovanjem z vlakom ali z letalom.

Vlak odtis: 0,01
Letalo odtis: 0,10

*Izraz ogljični odtis (angleško »carbon footprint«) uporabljamo za ponazoritev količine izpustov ogljikovega dioksida (CO2) in drugih toplogrednih plinov.

Vsako dejanje šteje in majhni koraki za spopadanje s podnebnimi spremembami nam prinesejo veliko zadovoljstva, ker vemo, da ustvarjamo boljši jutri in prispevamo k spremembam.

# data[].attributes.body
V letošnjem šolskem letu smo se podali v nov eTwinning projekt z naslovom Ready etwinner one. Dve skupini vrtca ter 12 razredov osnovnošolcev smo z izmenjavo novoletnih voščilnic polepšali praznične dni osnovnošolcem ter vrtčevskih otrokom iz Grčije, Češke, Poljske, Italije, Turčije, Španije ter Portugalske. Vsak od njih je iz Slovenije prejel ročno izdelano voščilnico z napisom dobrih želja, pa tudi naši otroci niso ostali brez njih. Kaj je lepšega, kot to, da zadnje dni leta prejmeš unikatno voščilnico novega prijatelja iz tebi še neznanih in oddaljenih dežel! Ker so otroci pri izdelovanju voščilnic tako uživali, verjamem, da to ni le enkratna priložnost, ampak se bo iz tega projekta porodilo še več podobnih izmenjav.

# data[].attributes.headline
Codeweek.si so objavil našo nagrado na FB

# data[].attributes.subject
Codeweek.si so objavil našo nagrado na FB